O‘zbekistonlik dizayner Madridda o‘z to‘plamini taqdim etadi (foto)

My Day nashri dizayner Kamola Rustamovaning El regreso (ispan tilida “Qaytish”) nomli yangi to‘plamining to‘liq lukbukini taqdim etdi.

Pre-Fall 2017 mavsumi to‘plamiga ko‘ylak, yubka, shoyi bluzka, top va bomberlardan iborat 23 ta luk kirdi.

Liboslarda o‘zbek milliy matolari, shoyi va italyan payetkalaridan foydalanildi.

To‘plam sentabrda Madridda namoyish etiladi va yangi qiyofalar bilan to‘ldiriladi.





Kamola Rustamova — dizayner, Azucar Moreno brendi asoschisi, O‘zbekistondagi moda festivallarining ko‘p martalik g‘olibi. 2006-yilda “Andalusiyaning eng yosh dizayneri” nominatsiyasida g‘olib bo‘ldi, 2012-yilda esa Madridning eng yaxshi yosh dizayneriga aylandi. Barselona, Madrid, Sevilya, Berlin, Florip orolidagi xalqaro moda namoyishlarida qatnashgan.